b'\n_START_ARTICLE_\nRed Bull RB6\n_START_PARAGRAPH_\nRed Bull RB6 var Formel 1-bilen som Red Bull Racing konkurrerte med i 2010-sesongen. Den ble kj\xc3\xb8rt av Sebastian Vettel og Mark Webber. Bilen ble designet av teamets tekniske sjef, Adrian Newey, og ble lansert 10. februar 2010 p\xc3\xa5 Circuito de Jerez._NEWLINE_Bilen var en videreutvikling av forrige \xc3\xa5rs modell, RB5. Den viktigste forskjellen var en langt st\xc3\xb8rre bensintank, som f\xc3\xb8lge av forbudet mot fylling av drivstoff under l\xc3\xb8pene. I tillegg var RB6 i utgangspunktet designet for en dobbel diffuser, mens dette p\xc3\xa5 fjor\xc3\xa5rets modell m\xc3\xa5tte integreres i bilen halvveis ut i sesongen._NEWLINE_Med denne bilen vant Red Bull konstrukt\xc3\xb8rmesterskapet, og med Sebastian Vettel tok de ogs\xc3\xa5 hjem f\xc3\xb8rermesterskapet. Under kvalifisering var RB6 konsistent helt i toppen, med raskeste kvalifiseringsrunde i 15 av 19 runder. Red Bulls tekniske sjef Adrian Newey hevdet senere at dette var \xc2\xabsannsynligvis bilen med mest marktrykk i Formel 1s historie\xc2\xbb._NEWLINE_Sebastian Vettel, som (siden han kom til Toro Rosso) hadde gjort det til en vane \xc3\xa5 gi navn til racerbilene han kj\xc3\xb8rte, kalte sin RB6 \xc2\xabLuscious Liz\xc2\xbb. Etter at en uspesifisert mindre skade ble oppdaget p\xc3\xa5 dette chassiset etter Monacos Grand Prix ga teamet Vettel et nytt chassis, som han kalte \xc2\xabRandy Mandy\xc2\xbb.\n_START_SECTION_\nL\xc3\xb8psresultater\n_START_PARAGRAPH_\nSe: Red Bull Racing'